CELEX: 32022D0252
Language: fi
Date: 2022-02-21 00:00:00
Title: Komission täytäntöönpanopäätös (EU) 2022/252, annettu 21 päivänä helmikuuta 2022, täytäntöönpanopäätöksen (EU) 2020/1167 muuttamisesta siltä osin kuin on kyse vaihteistokoteloon integroituun tehokkaaseen 48 voltin moottorigeneraattoriin ja siihen yhdistettyyn 48/12 voltin tasavirtamuuntimeen sovellettavien testausvaatimusten täsmentämisestä (ETA:n kannalta merkityksellinen teksti)

22.2.2022   
               
               
                  FI
               
               
                  Euroopan unionin virallinen lehti
               
               
                  L 41/33
               
            
         KOMISSION TÄYTÄNTÖÖNPANOPÄÄTÖS (EU) 2022/252,
         annettu 21 päivänä helmikuuta 2022,
         täytäntöönpanopäätöksen (EU) 2020/1167 muuttamisesta siltä osin kuin on kyse vaihteistokoteloon integroituun tehokkaaseen 48 voltin moottorigeneraattoriin ja siihen yhdistettyyn 48/12 voltin tasavirtamuuntimeen sovellettavien testausvaatimusten täsmentämisestä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon hiilidioksidipäästönormien asettamisesta uusille henkilöautoille ja uusille kevyille hyötyajoneuvoille ja asetusten (EY) N:o 443/2009 ja (EU) N:o 510/2011 kumoamisesta 17 päivänä huhtikuuta 2019 annetun Euroopan parlamentin ja neuvoston asetuksen (EU) 2019/631 (1) ja erityisesti sen 11 artiklan 4 kohdan,
         sekä katsoo seuraavaa:
         
                     (1)
                  
                  
                     Toimittaja ZF Friedrichshafen AG, jäljempänä ’hakija’, toimitti 24 päivänä toukokuuta 2021 hakemuksen sellaisen teknologian hyväksymisestä innovatiiviseksi teknologiaksi, jota käytetään tehokkaassa 48 voltin moottorigeneraattorissa ja siihen yhdistetyssä 48/12 voltin tasavirtamuuntimessa, jotka on tarkoitettu käytettäviksi tietyissä sisäisesti ladattavissa hybridisähköajoneuvoissa ja kevyissä hyötyajoneuvoissa.
                  
               
                     (2)
                  
                  
                     Teknologia, jota käytetään tehokkaassa 48 voltin moottorigeneraattorissa ja siihen yhdistetyssä 48/12 voltin tasavirtamuuntimessa, jotka on tarkoitettu käytettäviksi samantyyppisissä sisäisesti ladattavissa hybridisähköajoneuvoissa ja kevyissä hyötyajoneuvoissa, jotka hakija on maininnut, on hyväksytty innovatiiviseksi teknologiaksi asetuksen (EU) 2019/631 nojalla komission täytäntöönpanopäätöksellä (EU) 2020/1167 (2).
                  
               
                     (3)
                  
                  
                     Hakijan hakemuksessaan täsmentämä teknologia on moottorigeneraattori, joka on kytketty suoraan vaihteiston käyttöakseliin, eli niin sanottu integroitu käynnistingeneraattori, jonka avulla voidaan vähentää voimanlähteen ja generaattorin välisiä mekaanisia häviöitä. Se toimii ainoastaan polttomoottorin pyörimisnopeusalueella.
                  
               
                     (4)
                  
                  
                     Hakijan täsmentämän teknologian on todettu tuottavan korkean hyötysuhteen, ja sitä olisi pidettävä toiminnallisuudeltaan samana kuin teknologiaa, joka on hyväksytty täytäntöönpanopäätöksellä (EU) 2020/1167. Sen vuoksi sitä olisi pidettävä innovatiivisena teknologiana, johon voidaan soveltaa ekoinnovaatiokoodia 32.
                  
               
                     (5)
                  
                  
                     Täytäntöönpanopäätöksessä (EU) 2020/1167 vahvistettua testausmenetelmää sovelletaan, lukuun ottamatta pyörimisnopeuksia ja toimintapisteiden taajuuksia, joita on määrä käyttää moottorigeneraattorin hyötysuhteen mittaamiseen, koska niitä on mukautettava hakijan täsmentämän teknologian erityisten teknisten ominaisuuksien perusteella.
                  
               
                     (6)
                  
                  
                     Sen vuoksi täytäntöönpanopäätöksen (EU) 2020/1167 liitteessä vahvistettua testausmenetelmää olisi muutettava,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Muutetaan täytäntöönpanopäätöksen (EU) 2020/1167 liite tämän päätöksen liitteen mukaisesti.
         
         
            2 artikla
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 21 päivänä helmikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 111, 25.4.2019, s. 13.
         
            (2)  Komission täytäntöönpanopäätös (EU) 2020/1167, annettu 6 päivänä elokuuta 2020, tavanomaisella polttomoottorilla varustettuihin ja tiettyihin hybridisähkökäyttöisiin henkilöautoihin ja kevyisiin hyötyajoneuvoihin tarkoitetussa tehokkaassa 48 voltin moottorigeneraattorissa ja siihen yhdistetyssä 48/12 voltin tasavirtamuuntimessa käytettävän teknologian hyväksymisestä innovatiiviseksi teknologiaksi Euroopan parlamentin ja neuvoston asetuksen (EU) 2019/631 mukaisesti (EUVL L 258, 7.8.2020, s. 15).
      
      
         
            LIITE
            Muutetaan täytäntöönpanopäätöksen (EU) 2020/1167 liite seuraavasti:
            
                        1)
                     
                     
                        Muutetaan 2.1 kohta seuraavasti:
                        
                                    a)
                                 
                                 
                                    korvataan toinen ja kolmas alakohta seuraavasti:
                                    ”Valmistajan on toimitettava tyyppihyväksyntäviranomaiselle näyttöä siitä, että 48 voltin moottorigeneraattorin taajuusalueet ovat samat kuin taulukossa 1 tai taulukossa 1 a kuvatut taajuusalueet tai vastaavat niitä.
                                    48 voltin moottorigeneraattorin hyötysuhde on määritettävä mittausten perusteella kussakin taulukossa 1 tai taulukossa 1 a määritetyssä toimintapisteessä.”
                                 
                              
                                    b)
                                 
                                 
                                    lisätään viides alakohta seuraavasti:
                                    ”Jos moottorigeneraattori on asennettu henkilöautoihin tai kevyisiin hyötyajoneuvoihin, jotka täyttävät 1 artiklan a alakohdan ii alakohdan vaatimukset, ja kytketty suoraan vaihteiston käyttöakseliin, eli kun kyseessä on integroitu käynnistingeneraattori, pyörimisnopeudet ja toimintapisteiden taajuudet on vahvistettava taulukon 1 a mukaisesti.”
                                 
                              
                                    c)
                                 
                                 
                                    lisätään taulukon 1 jälkeen taulukko 1 a seuraavasti:
                                    
                                       ”Taulukko 1 a
                                    
                                    
                                       Toimintapisteet
                                    
                                    
                                                Toimintapiste
                                                i
                                             
                                             
                                                Kesto
                                                [s]
                                             
                                             
                                                Pyörimisnopeus
                                                ni [min-1]
                                             
                                             
                                                Toimintapisteiden taajuus
                                                hi
                                                
                                             
                                          
                                                1 
                                             
                                             
                                                1 200 
                                             
                                             
                                                950 
                                             
                                             
                                                0,30 
                                             
                                          
                                                2 
                                             
                                             
                                                1 200 
                                             
                                             
                                                1 250 
                                             
                                             
                                                0,50 
                                             
                                          
                                                3 
                                             
                                             
                                                600 
                                             
                                             
                                                1 550 
                                             
                                             
                                                0,16 
                                             
                                          
                                                4 
                                             
                                             
                                                300 
                                             
                                             
                                                1 850 
                                             
                                             
                                                0,04 ”